***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**Η χώρα των Βάσκων**

Μπιλμπάο, Σαν Σεμπαστιάν, Μπιαρίτς, Χονταρίμπια, Γκέτσκο, Mπερμέο, Μουντάκα, Γκουέρνικα, Παμπλόνα

**5 ΗΜΕΡΕΣ - ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **10/07** | **15/07** |

**1η ημέρα: ΠΑΤΡΑ – ΑΘΗΝΑ**

Συγκέντρωση των εκδρομέων στις 15:00 και αναχώρηση για την Αθήνα. Άφιξη το απόγευμα και τακτοποίηση στο ξενοδοχείο. Ελεύθερος ο υπόλοιπος χρόνος σας.

**2η ημέρα: ΑΘΗΝΑ – ΜΠΙΛΜΠΑΟ – ΧΟΝΤΑΡΙΜΠΑ – ΜΠΙΑΡΙΤΣ – ΣΑΝ ΣΕΜΠΑΣΤΙΑΝ**

Πρωινή αναχώρηση από το ξενοδοχείο για το αεροδρόμιο Ελ. Βενιζέλος. Απευθείας πτήση με την Aegean Airlines για το Μπιλμπάο, από όπου θα ξεκινήσει το οδοιπορικό μας στη Χώρα των Βάσκων. Μια επαρχία της Ισπανίας με ξεχωριστή ταυτότητα, πλούσιο πολιτισμό και βαθιά ριζωμένα έθιμα. Το ταξίδι μας ξεκινά με μια υπέροχη διαδρομή, μέσα από καταπράσινη ύπαιθρο, εντυπωσιακά βουνά και μαγευτικά τοπία. Πρώτη μας στάση η Χονταρίμπια (Hondarribia), χαρακτηρισμένη ως Ιστορικό-Καλλιτεχνικό Μνημείο. Η μοναδική μεσαιωνική περιτειχισμένη πόλη της Χώρας των Βάσκων, με γοητευτικά λιθόστρωτα σοκάκια, περιποιημένα σπίτια με ξύλινα μπαλκόνια και εντυπωσιακά μπαρόκ μνημεία. Στην καρδιά της πόλης δεσπόζει η Plaza de Armas, κεντρικό σημείο σημαντικών εκδηλώσεων επί αιώνες, με το επιβλητικό κάστρο-παλάτι του Κάρολου Ε΄ και την εκκλησία Nuestra Señora de la Asunción y del Manzano. Στη συνέχεια, θα περάσουμε στη Γαλλία για να επισκεφθούμε την κοσμοπολίτικη Μπιαρίτς, γνωστή και ως «η πόλη των ωκεανών». Χτισμένη αμφιθεατρικά στον Βισκαϊκό κόλπο, στο διαμέρισμα των Πυρηναίων-Ατλαντικού στη Γαλλική Χώρα των Βάσκων, η Μπιαρίτς αποτελεί πολυτελή παραθαλάσσιο προορισμό, διάσημο για το καζίνο της και το εμβληματικό Hôtel du Palais — αρχικά παλάτι της αυτοκράτειρας Ευγενίας. Επιστρέφοντας στην Ισπανία, θα κατευθυνθούμε στο Σαν Σεμπαστιάν (Donostia), πρωτεύουσα της επαρχίας Γκιπούθκοα (Gipuzkoa). Μια κομψή, γοητευτική πόλη, φημισμένη για τις χρυσαφένιες παραλίες της, την εκλεπτυσμένη αρχιτεκτονική, τον πολιτισμό της και τη γαστρονομική σκηνή με τα πολλά εστιατόρια βραβευμένα με αστέρια Michelin. Τα διεθνή φεστιβάλ τζαζ και κινηματογράφου την καθιστούν έναν από τους πιο δημοφιλείς τουριστικούς προορισμούς της Ευρώπης. Μεταφορά και τακτοποίηση στο ξενοδοχείο. Το βράδυ, σας προτείνουμε μια χαλαρή βόλτα στην παλιά πόλη (Casco Viejo), με τα πλακόστρωτα δρομάκια γεμάτα μπαρ και εστιατόρια. Εκεί μπορείτε να δοκιμάσετε τα διάσημα μεζεδάκια πίντσος (Pintxos) και να απολαύσετε το τοπικό μηλίτη κρασί (Sidra). Διανυκτέρευση.

**3η ημέρα: ΣΑΝ ΣΕΜΠΑΣΤΙΑΝ – ΠΑΜΠΛΟΝΑ – ΜΠΙΛΜΠΑΟ**

Πρωινό στο ξενοδοχείο και πανοραμική περιήγηση στο Σαν Σεμπαστιάν. Θα διασχίσουμε τις κεντρικές λεωφόρους και θα απολαύσουμε τη θέα από τις τρεις φημισμένες παραλίες: Λα Κόντσα (La Concha), Ζουριόλα (Zurriola) και Ονδαρέτα (Ondarreta), όλες καλυμμένες με ψιλή χρυσή άμμο. Απέναντι, το νησάκι της Santa Clara προστατεύει την πόλη και τις ακτές της. Στους πρόποδες του Monte Urgull, ανάμεσα στην παραλία Λα Κόντσα και τις εκβολές του ποταμού Ουρουμέα, βρίσκεται η παλιά πόλη (Casco Viejo), χαρακτηρισμένη ως Μνημείο Παγκόσμιας Κληρονομιάς της UNESCO. Εκεί θα περπατήσουμε στα γραφικά στενά δρομάκια και θα δούμε μερικά από τα ομορφότερα κτίρια της πόλης: την Plaza de la Constitución με το νεοκλασικό Δημαρχείο (σημερινή Δημοτική Βιβλιοθήκη), την εκκλησία San Vicente και την εκκλησία Santa Maria del Coro με την εντυπωσιακή μπαρόκ πρόσοψη. Επίσης, θα θαυμάσουμε το Θέατρο Βικτώρια Ευγενία – κέντρο της πολιτιστικής ζωής – και το ξενοδοχείο Maria Cristina, πρώην βασιλικό παλάτι. Τέλος, θα δούμε το παλιό καζίνο, που σήμερα στεγάζει το Δημαρχείο, και τον Καθεδρικό Ναό του Καλού Ποιμένα. Συνεχίζουμε για την Παμπλόνα ή Ιρούνια (Iruna στα βασκικά), πρωτεύουσα της Ναβάρα. Η πόλη είναι διάσημη παγκοσμίως για το τρέξιμο των ταύρων στο φεστιβάλ Σαν Φερμίν (San Fermin), που πραγματοποιείται κάθε χρόνο από 6 έως 14 Ιουλίου. Θα περπατήσουμε στο ιστορικό της κέντρο, που διατηρεί ακόμα τον μεσαιωνικό χαρακτήρα του, και θα βρεθούμε στην κεντρική πλατεία Plaza del Castillo, περιτριγυρισμένη από κομψά αριστοκρατικά κτίρια, όπως το ξενοδοχείο La Perla και το ιστορικό Café Iruña, αγαπημένα στέκια του Έρνεστ Χέμινγουεϊ. Θα δούμε το Δημαρχείο με την εντυπωσιακή μπαρόκ πρόσοψη και θα φτάσουμε στη γειτονιά La Navarrería, όπου δεσπόζει ο Καθεδρικός Ναός Santa Maria la Real. Γύρω από τον ναό βρίσκονται σημαντικά σπίτια ευγενών, όπως το σπίτι της οικογένειας Iturbide του 17ου αιώνα και το παλάτι της οικογένειας Goyeneche. Αργά το απόγευμα, άφιξη στο Μπιλμπάο, τη μεγαλύτερη πόλη της Χώρας των Βάσκων, γνωστή και ως «η πόλη του Γκούγκενχαϊμ». Το διάσημο μουσείο που εγκαινιάστηκε το 1997, σηματοδότησε την αναγέννηση της πόλης και την καθιέρωσε ως πολιτιστικό προορισμό. Μεταφορά και τακτοποίηση στο ξενοδοχείο. Για το ελεύθερο βράδυ σας προτείνουμε μια βόλτα στην Plaza Nueva, το πιο ζωντανό σημείο του Μπιλμπάο, για να απολαύσετε ένα ποτήρι λευκό κρασί txakoli συνοδευόμενο από τα παραδοσιακά πίντσος (Pintxos). Διανυκτέρευση.

**4η ημέρα: ΜΠΙΛΜΠΑΟ (ΒΑΣΚΙΚΑ ΧΩΡΙΑ: ΓΚΕΤΣΚΟ, ΜΠΕΡΜΕΟ, ΜΟΥΝΤΑΚΑ, ΓΚΟΥΕΡΝΙΚΑ)**

Πρωινό στο ξενοδοχείο και αναχώρηση για το Σανταντέρ. Η πόλη είναι χτισμένη στις νότιες ακτές του ακρωτηρίου Μαγιόρ και απλώνεται κατά μήκος μιας ατελείωτης παραλίας μοναδικής γοητείας. Θα πραγματοποιήσουμε πανοραμική διαδρομή, διασχίζοντας το λιμάνι και το ιστορικό κέντρο της πόλης, μέχρι να φτάσουμε στο περίφημο καζίνο του Σανταντέρ, το Gran Casino del Sardinero. Στη συνέχεια, θα επισκεφθούμε τη χερσόνησο της Magdalena. Εκεί βρίσκεται το Βασιλικό Ανάκτορο, το οποίο κατασκευάστηκε από το δημαρχείο της πόλης ως θερινό θέρετρο για τη βασιλική οικογένεια. Στον ίδιο χώρο, θα επισκεφθούμε και το θαλάσσιο πάρκο της Magdalena. Αμέσως μετά, συνεχίζουμε για την πανέμορφη Santillana del Mar, ένα από τα ωραιότερα χωριά της Ισπανίας. Στη συνέχεια, θα επισκεφθούμε το περίφημο μουσείο με το ακριβές αντίγραφο του Σπηλαίου της Αλταμίρα. Το σπήλαιο είναι παγκοσμίως γνωστό για τις εξαιρετικές πολύχρωμες σπηλαιογραφίες της παλαιολιθικής εποχής, που απεικονίζουν σκηνές κυνηγιού και διάφορα ζώα της τοπικής πανίδας. Σύμφωνα με επιστημονικές έρευνες, οι παλαιότερες σπηλαιογραφίες χρονολογούνται έως και 36.000 χρόνια πριν. Το σπήλαιο αποτελεί Μνημείο Παγκόσμιας Κληρονομιάς της UNESCO από το 1985. Αργά το απόγευμα, επιστροφή στο Μπιλμπάο. Διανυκτέρευση

**5η ημέρα: ΜΠΙΛΜΠΑΟ (ΣΑΝΤΑΝΤΕΡ, ΜΑΓΔΑΛΕΝΑ, ΣΑΝΤΙΓΙΑΝΑ ΝΤΕΛ ΜΑΡ, ΣΠΗΛΑΙΟ ΑΛΤΑΜΙΡΑ)**

Πρωινό στο ξενοδοχείο και ξενάγηση στο Μπιλμπάο, την πόλη-λιμάνι και πρωτεύουσα της επαρχίας Βισκάγια (Vizcaya), χτισμένη κατά μήκος του ποταμού Νερβιόν (Nervión). Θα ξεκινήσουμε από την πεζοδρομημένη Παλιά Πόλη (Casco Viejo), με ιστορία άνω των 700 ετών, όπου θα περπατήσουμε στους διάσημους «Επτά Δρόμους» (Siete Calles) και θα ανακαλύψουμε σημαντικά αξιοθέατα. Ανάμεσά τους, ο Καθεδρικός Ναός του Αγίου Ιακώβου, σημείο διέλευσης των προσκυνητών του Δρόμου του Σαντιάγο (Camino de Santiago), ο οποίος έχει ανακηρυχθεί Μνημείο Παγκόσμιας Κληρονομιάς της UNESCO. Θα συνεχίσουμε προς την εμβληματική Plaza Nueva, πλατεία απαράμιλλης γοητείας με αιώνες ιστορίας. Στη διαδρομή μας θα δούμε την εκκλησία του Αγίου Αντωνίου (Iglesia San Antonio), το κομψό Θέατρο Αριάγα (Arriaga), εμπνευσμένο από την Όπερα του Παρισιού, και τη Ριμπέρα (La Ribera), τη μεγαλύτερη στεγασμένη αγορά της Ευρώπης. Στη συνέχεια, θα περάσουμε από τα σύγχρονα αρχιτεκτονικά σύμβολα της πόλης: το συγκρότημα των πύργων του Arata Isozaki, την τοξωτή γέφυρα Zubizuri, έργο του Σαντιάγο Καλατράβα, τον ουρανοξύστη Iberdrola και το πάρκο Dona Casilda Iturrizar, έναν υπέροχο αγγλικού στιλ κήπο που εκτείνεται σε 21 στρέμματα. Ακολουθεί επίσκεψη στο διάσημο Μουσείο Μοντέρνας και Σύγχρονης Τέχνης Γκούγκενχαϊμ, ένα εντυπωσιακό κτίριο από τιτάνιο, γυαλί και ασβεστόλιθο, σχεδιασμένο από τον Frank Gehry, που φιλοξενεί έργα σύγχρονων καλλιτεχνών. Λίγα χιλιόμετρα έξω από το Μπιλμπάο, στις εκβολές του ποταμού Νερβιόν και στον Βισκαϊκό Κόλπο, βρίσκεται το Γκέτσο (Getxo). Η πόλη ξεχωρίζει για τα εντυπωσιακά παλάτια της και την κομψή αρχιτεκτονική, ενώ σημαντικό αξιοθέατο αποτελεί η «Κρεμαστή Γέφυρα της Βισκάγιας», Μνημείο Παγκόσμιας Κληρονομιάς UNESCO. Η γέφυρα, που συνδέει το Γκέτσο με το Πορτουγκαλέτε (Portugalete), αποτελεί το μοναδικό μνημείο βιομηχανικής κληρονομιάς στην Ισπανία και αντιπροσωπεύει τον ιδανικό συνδυασμό λειτουργικότητας και αισθητικής. Επόμενη στάση το Μπερμέο (Bermeo), ένα γραφικό ψαροχώρι που διατηρεί τη ναυτική του παράδοση, με το λιμάνι και την παλιά πόλη του να αποπνέουν μεσαιωνική ατμόσφαιρα, χάρη στα σπίτια των ψαράδων και τον επιβλητικό Πύργο Ercilla. Συνεχίζουμε προς την Γκουέρνικα ή Γκέρνικα (Gernika), περνώντας πανοραμικά από τη Μουντάκα (Mundaka), στις εκβολές του ομώνυμου ποταμού. Η περιοχή είναι γνωστή για τα εκτεταμένα έλη και τις αμμώδεις παραλίες της, που φιλοξενούν χιλιάδες αποδημητικά πουλιά. Η επίσκεψή μας στην Γκουέρνικα θα είναι ιδιαίτερη. Η πόλη έμεινε στην ιστορία λόγω του ανελέητου βομβαρδισμού της στις 26 Απριλίου 1937 από τη ναζιστική αεροπορία του Χίτλερ, με τη συγκατάθεση του Φράνκο. Η καταστροφή της ενέπνευσε τον Πάμπλο Πικάσο να δημιουργήσει τον διάσημο πίνακα «Γκουέρνικα», μία δυνατή αλληγορία για τη φρίκη, τη βία και την κτηνωδία του πολέμου. Θα επισκεφθούμε τον Οίκο των Γενικών Συνελεύσεων της Βισκάγιας (Casa de Juntas Generales de Vizcaya), ιστορικό κτίριο όπου συνερχόταν η αντιπροσωπευτική συνέλευση της περιοχής, με το περίφημο Δέντρο της Γκέρνικα (Gernikako Arbola) στην καρδιά του, σύμβολο των βασκικών νόμων και ελευθεριών. Σύμφωνα με την παράδοση, οι κάτοικοι συγκεντρώνονταν εκεί για να λάβουν αποφάσεις υπό τη σκιά της βελανιδιάς. Η ημέρα μας ολοκληρώνεται με επίσκεψη στο Μουσείο Ειρήνης (Museo de la Paz de Gernika), ένα θεματικό μουσείο αφιερωμένο στον πολιτισμό της ειρήνης και εμπνευσμένο από τον τραγικό βομβαρδισμό της πόλης. Επιστροφή στο Μπιλμπάο. Διανυκτέρευση.

**6η ΗΜΕΡΑ: ΜΠΙΛΜΠΑΟ – ΑΘΗΝΑ – ΠΑΤΡΑ**

Μεταφορά στο αεροδρόμιο για την πτήση μας στην Αθήνα. Άφιξη στο αεροδρόμιο Ελ. Βενιζέλος και άμεση αναχώρηση για την Πάτρα

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |
| --- | --- |
| Τιμή σε δίκλινο | 1.350 € |
| Τιμή σε μονόκλινο | 1.650 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια οικονομικής θέσης Αθήνα-Μπιλμπάο-Αθήνα με απευθείας πτήσεις της Aegean Airlines
* 1 αποσκευή 23 κιλών & 1 χειραποσκευή 8 κιλών & 1 προσωπικό αντικείμενο ανά επιβάτη
* Φόροι αεροδρομίων
* Διαμονή σε επιλεγμένα κεντρικά ξενοδοχεία 4\* αστέρων στην Ισπανία (1 Σαν Σεμπαστιάν & 3 Μπιλμπάο) με Πρωινό σε μπουφέ
* Διαμονή σε ξενοδοχείο 3\* στην Αθήνα (χωρίς πρωινό)
* Εισιτήριο εισόδου στο Μουσείο Γκουγκενχάιμ
* Μεταφορές, περιηγήσεις και εκδρομές με πούλμαν, σύμφωνα με το αναλυτικό πρόγραμμα.
* Μεταφορά με πούλμαν Πάτρα – Αεροδρόμιο Ελ. Βενιζέλος – Πάτρα
* Επίσημος ελληνόφωνος ξεναγός /συνοδός του γραφείου μας
* Ασφάλεια αστικής ευθύνης

**ΔΕΝ ΠΕΡΙΛΑΜΒΑΝΟΝΤΑΙ:**

* Είσοδοι σε μουσεία, μνημεία και λοιπά αξιοθέατα
* Ότι ρητά δεν αναφέρεται στο πρόγραμμα ή αναφέρεται ως προαιρετικό.
* Whispers ακουστικά ξεναγήσεων

**ΠΤΗΣΕΙΣ – AEGEAN AIRLINES**

 Αθήνα – Μπιλμπάο 08:35 – 11:15

 Μπιλμπάο – Αθήνα 12:05 – 16:25

**ΣΗΜΕΙΩΣΕΙΣ:**

* Προκαταβολή για κράτηση θέσης: 300 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 27/06
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο.
* Στη τιμή δεν συμπεριλαμβάνονται: οι είσοδοι σε μουσεία, αρχαιολογικούς χώρους, αχθοφορικά, φιλοδωρήματα, οτιδήποτε αναφέρεται ως προαιρετικό και ότι ρητά δεν αναφέρεται στο πρόγραμμα
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.